Universiti Tsinghua

Universiti Tsinghua (Cina: 清华大学, singkatan THU) ialah sebuah universiti penyelidikan awam di Beijing, China. Universiti ini tergolong dalam Liga C9, kumpulan institut-institut pengajian tinggi elit di China. Universiti ini ditubuhkan pada 1911.

Universiti ini menggambarkan dirinya sebagai universiti yang dikhususkan demi keunggulan akademik, kemajuan kesejahteraan masyarakat China dan pembangunan antarabangsa. Universiti ini sering mendapat kedudukan baik dalam senarai-senarai universiti terbaik di China, Asia dan dunia.

 Sejarah 
Universiti Tsinghua ditubuhkan di Beijing dalam kemelut antipenjajah yang menjurus kepada Pemberontakan Yihetuan yang berlaku di seluruh China. Setelah pemberontakan berjaya ditangani oleh kuasa asing, dinasti Qing disuruh membayar ganti rugi kepada pihak Amerika Syarikat, AS. Setelah perbincangan, pihak Qing bersetuju untuk membayar ganti rugi sebanyak AS$10.8 juta, dengan syarat bahawa ganti rugi itu digunakan sebagai biasiswa kepada pelajar China untuk melanjutkan pelajaran di AS. 

Dengan ganti rugi ini, Kolej Tsinghua ditubuhkan pada 29 April 1911 sebagai sekolah persediaan kepada golongan pelajar yang dipilih untuk dihantar ke AS. Pada 1928, institut ini bertukar nama menjadi Universiti Kebangsaan Tsing Hua, NTHU. Ketika Perang China-Jepun Kedua, kebanyakan institut pengajian tinggi China terpaksa menghentikan operasinya untuk mengelak serangan Jepun. Universiti ini hanya beroperasi semula selepas tamat Perang Dunia Kedua.

 Akademik 

 Kemasukan 
Kemasukan ke Universiti Tsinghua memiliki persaingan yang sangat ketara. Kemasukan para murid menjadi pelajar prasiswazah ditentukan oleh peperiksaan kemasukan kebangsaan, Gaokao, yang membenarkan para murid memilih untuk memasuki universiti ini. Secara keseluruhan, kadar kemasukan ke Universiti Tsinghua bagi golongan murid sekolah tinggi adalah kurang daripada 0.1%.

 Penyelidikan 
Bidang penyelidikan di Universiti Tsinghua banyak disokong oleh dana kerajaan daripada program kebangsaan dan program khas. Dalam bidang sains dan teknologi, universiti ini menerima dana melebihi 20 bilion yuan yang digunakan untuk membiayai lebih 1,400 projek setiap tahun.

 Rujukan 

 Pautan luar 



Kategori:Universiti Tsinghua
Kategori:Liga C9